Snookerin ammattilaiskausi **2010–2011** käynnistyi elokuussa 2010. Ammattilaisten ranking-turnauksiin sijoitetaan ranking-listan 16 parasta pelaajaa suoraan 32 pelaajan kaavioon.

Uudistuksia ranking-turnauksiin
-------------------------------

Vuonna 2010 tehtiin tämän kauden alla uudistuksia ammattilaisten pääkiertueelle. Perinteinen *Grand Prix* muuttui nimeltään *World Openiksi*, jonka formaatti poikkeaa perinteisestä ranking-turnauksesta arvottujen peliparien sekä nopeatahtisen pelisysteeminsä vuoksi. Snooker-kausi laajentui myös Saksaan, missä sovittiin järjestettäväksi *German Masters*-turnaus. Kauden aikana järjestetään myös *Players Tour Championship*-turnaussarjana pienempiä turnauksia, joista voi saavuttaa ranking-pisteitä. Näistä puolet järjestetään Britteinsaarten ulkopuolella Saksassa, Belgiassa sekä Tšekissä. Yksi suurimpia uudistuksia on myös se, että turnausten pelikaavioon sijoitetaan pelaajat kahden vuoden muuttuvan ranking-listan perusteella, eikä koko kauden virallisen sijoituksen perusteella, kuten aikaisemmin. Muutosten takana on pitkälti kattojärjestön (*WSA*) uusi puheenjohtaja Barry Hearn.

Kauden alustus
--------------

Tälle kaudelle kiinalainen Liang Wenbo nousi ensimmäistä kertaa **16:n parhaan joukkoon** ranking-listalla. Eliittiin palasi myös skotlantilainen, välillä masennuksestakin kärsinyt , Graeme Dott vuoden 2010 maailmanmestaruuskisoissa (*Betfred.com World Championship*) saavuttamiensa pisteiden turvin. Dott pelasi finaalissa Australian Neil Robertsonia vastaan, mutta Robertson voitti ensimmäisen mestaruutensa erin 18–13 nousten näin ensimmäistä kertaa urallaan kolmen parhaan sijoitetun pelaajan joukkoon. Lisäksi muutaman vaikeamman kauden kärsinyt walesilainen Mark Williams jatkoi nousuaan ja palasi 10:n parhaan joukkoon sijalle 8. Lajin pitkän linjan englantilainen huippupelaaja Peter Ebdon putosi pettymyksekseen 16:n parhaan joukosta ensi kertaa 16 vuoteen. Kausi on siinä mielessä historiallinen, että ensimmäistä kertaa pääkiertueella pelaa naispuolinen pelaaja Reanne Evans, joka on voittanut naisten snookerin maailmanmestaruuden kuusi kertaa peräkkäin .

Tapahtumat
----------

### Kesä

Kauden avaavassa *Wuxi Classic*-kutsuturnauksessa oli jälleen finaalissa Ding Junhui, mutta pidemmän korren veti Shaun Murphy. Uudet pienemmät ranking-turnaukset *Star Xing Pai Players Tour Championship 1* ja *2* eivät tarjonneet suuria yllätyksiä, sillä voittajaksi selviytyivät viime vuosien menestyjät Mark Williams sekä Mark Selby. Kolmannessa sen sijaan voittajaksi selviytyi Tom Ford, joka saavutti ensimmäisen ranking-pisteitä tuovan turnausvoittonsa. Kesäsarjan neljännessä pienemmässä turnauksessa Barry Pinches, joka on myös tätä ennen jäänyt ilman suurempaa menestystä, kukisti finaalissa itse Ronnie O'Sullivanin. Myös nuori Judd Trump sai kokea ensimmäisen ranking-turnausvoittonsa *Paul Hunter Classic*-turnauksessa elokuussa. Tämäkin turnaus kuuluu pienempiin ranking-turnauksiin ja on osa *Euro Players Tour Championship*-sarjaa.

### Syksy

Ensimmäinen isompi ranking-turnaus pelattiin syyskuun alussa Shanghaissa, jossa yllätysfinalistiksi nousi ammattilaisturnauksessa 148 pisteen lyöntisarjan suorittanut (vapaapallotilanteesta) Jamie Burnett, mutta finaalissa Ali Carter piti pintansa ja saavutti jo toisen suuren ranking-turnausvoittonsa. Toinen suurturnaus pelattiin melkein heti edellisen perään Glasgow'ssa, jossa hallitseva maailmanmestari Neil Robertson nousi voittajaksi kaadettuaan semifinaalissa Mark Williamsin ja finaalissa Ronnie O'Sullivanin, kirjoittaen näin jälleen historiaa olemalla ensimmäinen australialainen ranking-listan ykköspelaaja. Belgiassa *Euro Players Tour 2*:n voittajaksi selviytyi Shaun Murphy erin 4-2, vastustajanaan Martin Couch. Peräkkäisinä lokakuun alun viikonloppuina pelatuissa *Players Championship Tour 5* ja *6* -turnauksissa voittajaksi selviytyivät Ding Junhui  sekä Dominic Dale. *Euro Players Tour 3-6* -osakilpailut ennen syyskauden päätöstä saivat voittajikseen Marcus Campbellin, Stephen Leen, puolen vuoden pelikiellon kärsineen John Higginsin sekä Michael Holtin. Higgins oli kahdessa peräkkäisessä pienturnauksessa finaalissa, joten hän teki vahvan paluun kilpakentille. Paluun kruunasi todellinen trillerivoitto *UK Championshipin* finaalissa, jossa hän nousi 6-9 -tappioasemasta voittoon vanhaa kilpakumppaniaan Mark Williamsia vastaan .

### Kevät

Vuoden 2011 alussa Ding Junhui saavutti toisella (finaali-) yrittämällään *Masters*-tittelin kaataen finaalissa Marco Fun erin 10-4. Finaali oli ensimmäinen, jossa pelasi kaksi aasialaispelaajaa. Kevään ensimmäisessä ranking-turnauksessa Williams eteni toisen kerran peräkkäin finaaliin ja tällä kertaa hän ei päästänyt voittoa käsistään, vaikka vastustaja Mark Selby tasoittikin vielä tilanteeksi 7-7 oltuaan 4-7-tappiolla. Helmikuun puolivälin tienoilla pelatussa *Welsh Openissa* finaalin valtasivat kaksi skotlantilaispelaajaa John Higgins ja Stephen Maguire, joista Higgins nousi 23. ranking-turnausvoittoonsa alun 2-5-tappioasemasta. PTC -turnaussarjan päätösturnauksessa Shaun Murphy kaatoi finaalissa Martin Gouldin, joka oli ensimmäisessä isossa ranking-turnausfinaalissaan, puhtaasti erin 4-0. *China Openissa* myös ensikertalainen finalisti Judd Trump päihitti Mark Selbyn tiukassa taistossa erin 10-8. Trump eteni myös maailmanmestaruuskilpailujen finaaliin, jossa kuitenkin John Higgins päihitti hänet vain kolmen erän erolla ja voitti neljännen maailmanmestaruutensa.

Turnaukset
----------

### Main tour

Vaaleansinisellä taustalla korostettu on suurturnaus .


|  |  |  |  |  |  |
| --- | --- | --- | --- | --- | --- |
| **Ajankohta** | **Turnaus** | **Paikka** | **Voittaja** | **Hävinnyt finalisti** | **Lukemat** |
| 2.–6.6. | *Rundili Wuxi Classic* | Wuxi | Englanti Shaun Murphy | Kiina Ding Junhui | 9-8 |
| 25. - 27.6. | *Star Xing Pai Players Tour Championship 1* | Sheffield | Walesin lippu Mark Williams | Skotlannin lippu Stephen Maguire | 4-0 |
| 9. - 11.7. | *Star Xing Pai Players Tour Championship 2* | Sheffield | Englannin lippu Mark Selby | Englannin lippu Barry Pinches | 4-3 |
| 6. - 8.8. | *Star Xing Pai Players Tour Championship 3* | Sheffield | Englannin lippu Tom Ford | Englannin lippu Jack Lisowski | 4-0 |
| 11. - 14.8. | *Star Xing Pai Players Tour Championship 4* | Sheffield | Englannin lippu Barry Pinches | Englannin lippu Ronnie O'Sullivan | 4-3 |
| 26. - 29.8. | *Euro Players Tour Championship 1**Paul Hunter Classic* | Furth | Englannin lippu Judd Trump | Englannin lippu Anthony Hamilton | 4-3 |
| 6.–12.9. | *Shanghai Masters* | Shanghai | Englannin lippu Ali Carter | Skotlannin lippu Jamie Burnett | 10-7 |
| 18.–26.9. | *World Open* | Glasgow | Australian lippu Neil Robertson | Englannin lippu Ronnie O'Sullivan | 5-1 |
| 30.9.–3.10. | *Euro Players Tour Championship 2* | Brugge | Englannin lippu Shaun Murphy | Englannin lippu Matthew Couch | 4-2 |
| 7.–10.10. | *Star Xing Pai Players Tour Championship 5* | Sheffield | Kiinan lippu Ding Junhui | Walesin lippu Jamie Jones | 4-1 |
| 14.–17.10. | *Star Xing Pai Players Tour Championship 6* | Sheffield | Walesin lippu Dominic Dale | Englannin lippu Martin Gould | 4-3 |
| 22.–24.10. | *Euro Players Tour Championship 3* | Russelheim | Englannin lippu Marcus Campbell | Kiina Liang Wenbo | 4-0 |
| 28.–31.10. | *Euro Players Tour Championship 4* | Offenburg | Englannin lippu Stephen Lee | Skotlannin lippu Stephen Maguire | 4-2 |
| 11.–14.11. | *Euro Players Tour Championship 5* | Hamm | Skotlannin lippu John Higgins | Englannin lippu Shaun Murphy | 4-2 |
| 18.–21.11. | *Euro Players Tour Championship 6* | Praha | Englannin lippu Michael Holt | Skotlannin lippu John Higgins | 4-3 |
| 4.–12.12. | *UK Championship* | Telford | Skotlannin lippu John Higgins | Walesin lippu Mark Williams | 10-9 |
| 9.–16.1. | *The Masters* | Lontoo | Kiinan lippu Ding Junhui | Hongkongin lippu Marco Fu | 10-4 |
| 28.–30.1. | *World Snooker Shootout* | Blackpool | Englannin lippu Nigel Bond | Englannin lippu Robert Milkins | 1-0 (58-24) |
| 3.–6.2. | *German Masters* | Berliini | Walesin lippu Mark Williams | Englannin lippu Mark Selby | 9-7 |
| 14.–20.2. | *Welsh Open* | Newport | Skotlannin lippu John Higgins | Skotlannin lippu Stephen Maguire | 9-6 |
| 17.–20.3. | *PTC Grand Final* | Dublin | Englannin lippu Shaun Murphy | Englannin lippu Martin Gould | 4-0 |
| 28.3.–3.4. | *China Open* | Peking | Englannin lippu Judd Trump | Englannin lippu Mark Selby | 10-8 |
| 16.4.–2.5. | *Betfred.com World Snooker Championship* | Sheffield | Skotlannin lippu John Higgins | Englannin lippu Judd Trump | 18-15 |

### Muita ammattilaisturnauksia


|  |  |  |  |  |  |
| --- | --- | --- | --- | --- | --- |
| **Ajankohta** | **Turnaus** | **Paikka** | **Voittaja** | **Hävinnyt finalisti** | **Lukemat** |
| 27.–28.11. | *Matchroom Premier League* | Norfolk | Englannin lippu Ronnie O'Sullivan | Englannin lippu Shaun Murphy | 7-1 |
| 29.-31.10. | *Power Snooker* | Prestatyn | Englannin lippu Ronnie O'Sullivan | Kiina Ding Junhui | 572-258 |
| 21.–24.3. | *Championship League* | Norfolk | Walesin lippu Matthew Stevens | Englannin lippu Shaun Murphy | 3-1 |

Edelliset kaudet
----------------

* Kausi 2009–2010
* Kausi 2008–2009
* Kausi 2007–2008
* Kausi 2006–2007
* Kausi 2005–2006

Ranking-listan 16 parasta kauden alussa
---------------------------------------




|  |  |  |  |  |  |
| --- | --- | --- | --- | --- | --- |
| **Sij.** | **Nimi** | **Maa** | **Ed. sij.** | **MM** | **147** |
| 1 | John Higgins, MBE | Skotlannin lippu | 4 | 3 | 5 |
| 2 | Neil Robertson | Australian lippu | 9 | 1 | 1 |
| 3 | Ronnie O'Sullivan | Englannin lippu | 1 | 3 | 9 |
| 4 | Allister Carter | Englannin lippu | 5 |  | 1 |
| 5 | Ding Junhui | Kiinan lippu | 13 |  | 2 |
| 6 | Stephen Maguire | Skotlannin lippu | 2 |  | 1 |
| 7 | Shaun Murphy | Englannin lippu | 3 | 1 | 1 |
| 8 | Mark Williams, MBE | Walesin lippu | 15 | 3 | 1 |
| 9 | Mark Selby | Englannin lippu | 7 |  | 1 |
| 10 | Mark Allen | Pohjois-Irlannin lippu | 11 |  |  |
| 11 | Stephen Hendry, MBE | Skotlannin lippu | 10 | 7 | 9 |
| 12 | Ryan Day | Walesin lippu | 6 |  |  |
| 13 | Graeme Dott | Skotlannin lippu | 28 | 1 | 1 |
| 14 | Marco Fu | Hongkongin lippu | 8 |  | 1 |
| 15 | Mark King | Englannin lippu | 16 |  |  |
| 16 | Liang Wenbo | Kiinan lippu | 27 |  | 1 |

Lähteet ja linkit
-----------------

1. ↑  World Snooker *Entire Calendar*
2. ↑  World Snooker *Tour Structure*
3. ↑  World Snooker *Official Rankings*
4. ↑  Sporting Life *GRAEME DOTT: I CAME CLOSE TO QUITTING*
5. ↑  World Snooker *Robertson Captures World Title*
6. ↑  BBC Sport *Peter Ebdon drops out of top 16 with Crucible defeat*, 17. huhtikuuta 2010
7. ↑  Daily Mail *Ladies' snooker world champion Reanne Evans set for men's tour after being awarded wild card*, 3. toukokuuta 2010
8. ↑  Scotsman *Ali Carter beats Jamie Burnett in Shanghai*, 13. syyskuuta 2010
9. ↑  Eurosport *Robertson seals World Open title*, 27. syyskuuta 2001
10. ↑  World Snooker *EPTC 2 Draw*
11. ↑  Cue Sport News (Arkistoitu – Internet Archive) *Ding Wins PTC 5 Against Jones*, 11. lokakuuta 2010
12. ↑  Eurosport *Stunning finish as Dale wins PTC event 6*, 18. lokakuuta 2010
13. ↑  World Snooker *PTCs*
14. ↑  BBC Sport *John Higgins beats Mark Williams to win UK title*, 12. joulukuuta 2010
15. ↑  BBC Sport *Ding Junhui beats Marco Fu 10-4 to win Masters*, 16. tammikuuta 2011
16. ↑  World Snooker *Mark Williams clinches German Masters title*, 7. helmikuuta 2011
17. ↑  Guardian *John Higgins earns emotional Welsh Open victory over Stephen Maguire*, 20. helmikuuta 2011
18. ↑  Ronnie O'Sullivan[vanhentunut linkki] *Congratulations to Shaun Murphy, winner of the PTC Grand Final 2011*, 20. maaliskuuta 2011
19. ↑  World Snooker *World Snooker Tour 2010/11*
20. ↑  Chris Turner's SNOOKER ARCHIVE *World Rankings*
21. ↑  Chris Turner's SNOOKER ARCHIVE *World Professional Championship*
22. ↑  Chris Turner's SNOOKER ARCHIVE (Arkistoitu – Internet Archive) *Maximum Breaks*

* World Snooker
* Premier League Snooker (Arkistoitu – Internet Archive)
* Championship League Snooker (Arkistoitu – Internet Archive)